2018. gada 18. jūlijā Rīkojums Nr. 342

Rīgā (prot. Nr. 33 36. §)

**Par pirmtiesību izmantošanu un bezmantinieka mantas – nekustamā īpašuma Ezera ielā 21, Valdemārpilī, Talsu novadā, – pārņemšanu valsts īpašumā un tā nodošanu Talsu novada pašvaldības īpašumā**

1. Saskaņā ar Publiskas personas mantas atsavināšanas likuma 5. panta desmito daļu izmantot pirmtiesības un pārņemt valsts īpašumā par bezmantinieka mantu atzīto nekustamo īpašumu (nekustamā īpašuma kadastra Nr. 8817 003 0003) – zemes vienību (zemes vienības kadastra apzīmējums 8817 003 0003) 1,0078 ha platībā – Ezera ielā 21, Valdemārpilī, Talsu novadā (turpmāk – nekustamais īpašums), un nodot to Talsu novada pašvaldības īpašumā.

2. Talsu novada pašvaldībai, ievērojot Publiskas personas mantas atsavināšanas likuma 5. panta desmito daļu, iemaksāt no pašvaldības budžeta līdzekļiem zvērināta tiesu izpildītāja depozīta kontā naudas līdzekļus nekustamā īpašuma novērtējuma apmērā.

3. Talsu novada pašvaldībai nekustamo īpašumu izmantot pašvaldības autonomo funkciju īstenošanai saskaņā ar likuma "Par pašvaldībām" 15. panta pirmo daļu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards